                                       6、2  原文选录

                                   6·2·1  望   诊

    石芾南《医原·望病须察神气论》：“夫人之神气，栖于两目，而历乎百体，尤必统百体察之。察其清浊，以辨燥湿；察其动静，以辨阴阳；察其有无，以决生死。如是而望始备，而望始神。……
    “试以色论，……不论何色，均要有神气。神气云者，有光有体是也。光者，外面明朗；体者，里面润泽。光无形，主阳主气；体有象，主阴主血。气血无乖，阴阳不争，自然光体具备。经云广…·如以缟裹……。盖以平人五脏既和，其色禀胃气而出于皮毛之间。胃气色黄，皮

毛色白，精气内舍，宝光外发，既不浮露，又不混蒙，故曰如缟裹。……即重有神气之义。盖有神气者，有胃气者也。……
    “望色之后，即须审形窍。……目有眵有泪，精彩内含者，为有神气；无眵无泪，白珠色蓝，乌珠色滞，精彩内夺，及浮光外露者，皆为无神气。”
    喻嘉言《医门法律·望色论》：“人之五官百骸，赅而存者，神居之耳。色者，神之旗也。神旺则色旺，神衰则色衰，神藏则色藏，神露则色露。……察色之妙，全在察神。血以养气，气以养神，病则交病。失睡之人，神有饥色，丧亡之子，神有呆色，气索自神失所养耳。”
    2．辨色泽    
    俞根初《通俗伤寒论》何廉臣节录张石顽之说：“辨色，色贵明润，不欲沉夭。凡暴感客邪之色，不妨昏壅滞浊；病久气虚，只宜瘦削清癯。若病邪方锐，清白少神，虚羸久困，而妩媚鲜泽，咸非正色。五色之中，青黑黯惨，无论病之新久，总属阳气不振。惟黄色见于面目，而不至索泽者，皆为向愈之候。若眼胞上下如烟煤者，寒痰也；眼黑颊赤者，热痰也；眼黑而行步艰难呻吟者，痰饮入骨；眼黑而面带土色，四肢痿痹，屈伸不便者，风痰也。病人见黄色光泽者，为有胃气，不死；干黄者，为津液之槁，多凶。目睛黄者，非瘴即衄；目黄大烦为病进。平人黑气起于口鼻耳目者危。若赤色见于两颧，黑气出于神庭，乃火气人于心肾，暴亡之兆也。他如黄属脾胃，若黄而肥盛，胃中有痰湿也；黄而枯癯，胃中有火也；黄而色淡，胃气本虚也；黄而色黯，津液久耗也。黄为中央之色·，其虚实寒热之机，又当以饮食便溺消息之。色白属肺，白而淖泽，肺胃之充也；肥白而按之绵软，气虚有痰也；白而消瘦，爪甲鲜赤，气虚有火也；

白而天然不泽，爪甲色淡，肺胃虚寒也；白而微青，或臂多青脉，气虚不能统血，若兼爪甲色青，则为阴寒之证矣。白为气虚之象，纵有失血发热，皆为虚火，断无实热之理。苍黑属肝与肾，苍而理粗，筋骨劳绩也；苍而枯槁，营血之涸也；黑而肥泽，骨髓之充也；黑而瘦削，阴火内戕也。苍黑为下焦气旺，虽犯客寒，亦必蕴为邪热，绝无虚寒之候也。赤属心，主三焦，深赤色坚，素禀多火也；赤而胭坚，营血之充也；微赤而鲜，气虚有火也；赤而索泽，血虚火旺也。赤为火炎之色，只虑津枯血竭，亦无虚寒之患。大抵火形人，从未有肥盛多湿者，即有痰嗽，亦燥气耳。此皆望诊之大要也。”
    3．变色望法相参
    汪宏《望诊遵经》：“望诊之法，有天道之殊，有人事之变。故凡欲知病色，必先知常色。欲知常色，必先知常色之变。欲知常色之变，必先知常色变中之变。何则?饮酒者脉满络充，
故目红息粗而色赤；肝浮胆横，故趾高气扬而色青。食人于阴，气长于阳，故饱食者，血华色而益泽；饥则气衰，甚则气少，故腹馁者色泽减而少气。奔走于风雪中者，寒侵肌表，故色青而闭塞；奔走于暑日中者，热袭皮肤，故色赤而浮散。房劳者，精气下泄，故目下色青；用力者，气血上趋，故面上色赤。久卧伤气，面则壅滞；未睡伤血，色或浮赤。怒则肝气逆，故悻悻然目张毛起而面苍；愧则心气怯，故赧赧然颜惭汗出而面赤。思则气结于脾，故睑定而色黄以涩；喜则气发于外，故颐解而色红且散。悲则气消于内，故五脏皆摇，色泽减而声噍以杀；忧则气并于中，故两眉双锁，色沉滞而气郁以塞。恐惧者精神荡惮而不收，故色脱而面白；惊怖者血

气分离而乖乱，故气促而面青。此皆常色变中之变，固可因其气色未定而知之，然必待其气色已定而诊之。知其常色变中之变，可诊其病色变中之变矣。”
4．望形态

    王肯堂《证治准绳》：“凡病人身轻，自能转侧者易治；若身体沉重，不能转侧者，则难治也。盖阴证则身重，必足冷倦卧，恶寒，常好向壁卧，闭目不欲向明，懒见人也。又阴毒身如被杖之疼，身重如山，而不能转侧也。又中湿、风湿，皆主身重疼痛，不可转侧，要当辨之。大抵阳证身轻而手足和暖，开目而欲见人，为可治。若头重视深，此天柱骨倒，而元气败也。凡伤寒传变，循衣摸床，两手撮空，此神去而魄乱也。凡病人皮肤润泽者生，而枯燥者死。经曰：‘脉浮而洪，身汗如油，喘而不休，形体不仁，乍静乍乱，此为命绝也。”


    《望诊遵经》：“稽之于古，则谓坐而仰者肺实，实则胸盈仰息；坐而伏者肺虚，虚则伏而短气。叉手冒心者，汗后血虚；以手护腹者，里实心痛。其坐而下一脚者，腰痛之貌；坐而掉两手者，烦躁之容。但坐而不得眠，眠则气逆者，咳嗽肺胀；但眠不耐坐，坐则昏沉者，血夺气虚。……转侧不能者，痿痹之状；坐卧不定者，烦躁之形。”又说：“腰痛左卧，路左足而痛减者，病在左肾；右卧，躇右足而痛减者，病在右肾。……病在肺之左者宜于左，病在肺之右者宜于右；其肺痈生于左者，右卧则更痛，生于右者，左卧则更痛。其水病左半着床，则左半身愈肿，右半着床，则右半身愈肿。”
    梁翰芬编著广东中医药专门学校《诊断学讲义》：“小儿病，其头毛皆上逆者死；其发枯黄者，心肾气血惧不足也。”
    《医宗金鉴·幼科心法要诀》：“惊风八候，谓搐、搦、掣、颤、反、引、窜、视之名。搐谓肘臂
伸缩，搦谓十指开合；掣谓肩头相扑，颤谓手足动摇；反者身仰头向后，引者两手若开弓；则目直而似怒，视则睛露而不活。”
    6·2·1·2舌诊部分
    广东中医药专门学校《诊断学讲义》：“舌之有苔垢，苔者如地上之草，从下生，垢者如地上之浮垢，刷之则去，但有有根无根之别。有根者其苔必均匀铺开，紧贴于舌面之上，似从舌里生出，方为有根。若舌苔一片，四围洁净，颇似别以一物涂在舌上，不是舌上所自生者，是无根也。无根者，表分浊气所聚，其病浅；有根者，里之邪气所结，其病深。有根之苔，犹当分其厚薄松实。厚者邪重，薄者邪轻；由薄而厚者病日进，由厚而薄者病日退。薄苔见于舌之某部者，则某部之邪轻；厚苔见于舌之某部者，则某部之邪重。松者胃气犹尚疏通，实者胃气已经闭结。”
    章虚谷《医门棒喝》：“观舌本，可验其病之阴阳虚实；审舌垢，即知其邪之寒热浅深也。”
“舌本或短、或痿而赤色，苔厚者为邪闭；色淡白，或如熟猪肝者，不论有苔无苔，皆为正“凡舌上生芒刺者，苔必焦黄或黑；无苔者，舌必深绛。其苔白或淡黄者，胃无大热，必无芒刺。
  吴坤安《伤寒指掌》：“舌形敛缩，伸不过齿为萎，此肝肾已败，不治；若舌色红泽而光，其色鲜明者，属胃阴干涸，犹可滋养胃阴。”
    曹赤雷《辨舌指南》：“如裂纹出血者，血液灼枯也。此因内热失治，邪火炽甚者有之，宜急下存阴。如舌尖出血，乃手少阴心经邪热壅盛所致。……凡舌见裂纹、断纹，如人字川字爻字及裂如直槽之类，虽多属胃燥液涸，而实热内逼者亦有之，急宜凉泻清火。……·舌红赤，苔腻厚而裂纹者，脏腑实热也，即宜苦寒泄热。如无苔无点而裂纹者，阴虚火炎也，宜苦寒兼育阴。舌红极而裂纹，燥热人肝也，宜清凉兼下。凡舌绛光燥裂纹，为阴液大伤；但裂不光，为胃阴不足，痰热凝结。”
    (1)白苔舌
    广东中医药专门学校《诊断学讲义》：“苔薄白滑，舌质如常，发热恶寒，脉浮头痛，鼻鸣咳嗽，口中和，小便清，外感风寒也，宜辛温发表。舌质红赤，发热恶寒，咳嗽口干，甚则夜不得寐，是内有热而外感风寒也，宜辛凉轻解。
    “舌苔白腻，胸膈闷痛，心烦干呕，时欲饮水，水入则吐，此热因饮郁，宜辛淡化饮。
    “舌苔白燥，温邪也，然有白燥而薄，白燥而厚之别。白燥而薄者，肺阴亡也；白燥而厚，胃阴亦亡。
    “凡舌色觥白兼青者，中焦生气已绝也，不治。
    “凡绛色中兼黄白苔者，为热初传营分，气分之邪未尽也，泄卫透营两和可也。
    “凡白苔由白转黄者，风热从火化也，治宜清泄。……舌苔白中带黄，或微黄而薄者，邪初人阳明也；如兼微恶寒，犹带表证也，宜凉散之。……苔黄白相兼而脘闷者，外邪未解，而里先结也，宜轻苦微辛，……以宣气滞。舌尖白根黄，不甚干而短缩不能伸出者，痰挟宿食也，宜下之。舌白不燥，或黄白相兼，或灰白不渴，此热郁而未达，或素多痰饮，虽中脘痞痛，亦不可攻，宜用开肺化浊。”
    (2)黄苔舌
    张石顽《伤寒绪论》：“黄湿而滑者，为热未盛，结尚未定，不可便攻，攻之必初鞭后溏也。

冬时宜确守此例，俟结定乃攻；不得已，大柴胡微利之。若在夏月，一见黄苔，便宜攻下。以夏月伏阴在内，多有下证最急而苔不燥者，不可泥也。”
    《伤寒指掌》：“舌苔如黄而兼燥，外证不恶寒，反恶热，是伤寒外邪初人阳明之里，或温热内邪欲出阳明之表，斯时胃家热而未实，……清之可也。
    “然舌苔虽黄，而未至焦老裂纹起刺，大便虽秘，而未至痞满鞭痛，尚属胃家热而未实，宜清不宜攻。必再验其舌形黄厚焦老，中心裂纹或起刺，腹中鞭满胀痛，方用承气下之则安。
    “病有外邪未解而里先结者，如舌苔粘腻微黄，口不渴饮，而胸中满闷是也。此湿邪结于气分，宜……开泄气分，使邪仍从肺分而出，则解矣，不可用泻心苦泄之法。
    “粘腻舌苔，为湿邪之验。白而粘腻者寒湿，黄而粘腻者湿热。更验其小便不利，大便反快，为湿邪痞满，乃湿邪结于中焦，宜……苦温以开泄之。若舌黄粘腻，痞闷呕恶，大小便俱不利，此湿热结于中焦，宜泻心之类，苦寒以开泄之。
    “如黄苔而中心绛者，心受胃火蒸灼也，于清胃药中加清心药，其势必孤矣。”
    张登《伤寒舌鉴》：“老黄芒刺焦裂者，热极也。老黄色或中黄燥者，肠中有燥屎也，然腹无硬痛之状，只宜养阴润燥，不可妄用下法。舌苔黄而脉沉实者，邪积聚于阳明也。”
    (3)灰苔舌。    
    广东中医药专门学校《诊断学讲义》：“舌灰滑无苔者，寒邪直中三阴，而夹冷食也，脉必沉细而迟。不渴不烦者，当温经散寒。次日，舌变灰中有微黄者生；如渐渐灰黑短缩者死。”
    《辨舌指南》：“舌灰唇焦者，中焦有浊积也。舌灰目黄者，湿中生热也。舌灰齿煤，其脉细涩若无，身已不热者，此火过炭呈，须大剂补阴，……不必寒凉，以其病已无热也。”
(4)黑苔舌    ·
广东中医药专门学校《诊断学讲义》：“凡黑苔而属阴证也，必冷滑无芒刺。
“苔黑腐烂者，为心肾俱绝，乃心肾火灼无以自存也。
“黑苔干刺，有夺阳救阴之别：一为阳明热结，阴津立亡，法宜急夺其阳，以救其阴，阴回则津回；二为少阴中寒，真阳霾漫，不能蒸腾津液，以致干燥起刺，法宜急驱其阴，以回其阳，阳回则津回。
    “舌中黑苔燥，连牙床唇口俱黑者，胃将蒸烂，宜大泻火邪。舌中焦黑者，肾阴涸，心胃火炽也。舌心有黑燥苔者，肠中有燥屎也，然腹无硬痛之状，只宜养阴润燥，不可妄用下法治之。中黑无苔，而舌底干燥有小点纹者，胃经实热也。中黑无苔，而舌底湿嫩光滑无点纹者，胃经虚寒也。
  “舌全黑无苔，而又无点无罅裂，干燥少津，光亮似镜，即绛舌之变，阴虚肾水涸也，宜大剂甘寒。全舌无苔而有点有罅，干燥无津，涩指如锉者，热极实证也，宜大剂苦寒。”
    (5)红色舌
    广东中医药专门学校《诊断学讲义》：“全舌淡红，不浅不深者，平人也。有所偏则为病。
如全舌无苔，色浅红者，气血虚也；色深红者，气血热也；色紫红瘀红者，脏腑热极也；鲜红无苔无点，无津无液者，阴虚火炎也；色灼红无苔无点而胶干者，阴虚水涸也。
   “红硬舌，脏腑实热已极，又为燥火浸淫，或误服温药，则舌根强硬不能言语，均属里证、
实热证、无表证、虚寒证。若舌尖能动，而舌根胀硬不能言语，此痰阻舌根，有内风上逆也，宜开降豁痰中加辛凉咸润，以熄内风也。脾肾之脉皆连舌本，亦有脾肾气败而短硬不能伸者，
其形貌面色亦必枯瘁，多为死证也。    ·
    “舌尖红出血，乃手少阴心经邪热壅盛所致，法亦宜泻心火。”
    “舌边色赤者，肝热也；甚则起芒刺者，肝热极也。厥阴肝木挟心包之火，木火内焚，故色赤。”    
    “舌光如镜，外证口大渴，胸闷故绝，干呕不止，此乃胃液受劫，胆火上炎也。”
    “营阴素亏，肝火素旺者，肝火乘胃，耗其津液，故舌光无苔，实津枯，非浊壅；胸闷欲绝者，肝胆气上逆也。”    ．
    (6)紫色舌

    广东中医药专门学校《诊断学讲义》：“舌紫短而团栾，乃食滞中宫，又热传厥阴也，法宜下之，去净其积，凉透其热。    ·
“淡紫而青滑者，寒证也，或为直中阴经，治宜用温。淡紫带青而湿润，又绊青黑筋者，寒邪直中三阴经，其身凉，四肢厥冷，脉沉缓或沉弦，宜温经散寒；小腹满痛·甚者，寒邪犯厥阴


    (7)蓝色舌
    徐灵胎《舌鉴总论》：“蓝色者，肝脏之本色也，因无胃气而发现于外也。凡病伤寒，屡经汗下，胃气必伤，精微不能上奉，而心火无气，胃土失其所依，而肺金乏其生气，则木寡于畏，反假浊污之气以上乘膈中，而胃脘之阳和顿失，故纯蓝之色见于舌上也。明是金木相并，火土气绝之候，是以必死。    
    “舌色微蓝，或略见蓝纹者，犹可温胃强脾，调肝益肺，十中或可冀其一效。”
周征之《形色外诊简摩》：“常见痫厥及胃气久痛者，舌体全蓝，此亦瘀血在胃，肝气不舒也。”
    (8)青色舌
    广东中医药专门学校《诊断学讲义》：“青色应肝，蓝色候肝脏之本色，青色候厥阴阴毒之危证也。舌色青滑，乃厥阴阴寒之象。若见面青唇紫，囊缩厥逆，筋急直视，为厥阴败证。舌边色青，是有瘀血。”
    (9)纯灰舌

    广东中医药专门学校《诊断学讲义》：“纯灰舌，全舌无苔而少津者，乃火邪直中三阴经也。外证或烦渴，或二便闭，或昏迷不省人事，脉必散乱沉细伏代不等。舍脉凭舌，均属里证。”    
    (10)验舌分阴阳虚实法    
    杨云峰《临证验舌法》说：“凡物之理，实则其形坚敛+其色苍老；虚则其体浮胖，其色娇嫩。而病之现于舌也，其形与色亦然。故凡病属实者，其舌必坚敛而兼苍老；病属虚者，其舌必浮胖而兼娇嫩。阴虚阳盛者，其舌必干；阳虚阴盛者，其舌必滑。阴虚阳盛而火旺者，其舌必干而燥；阳虚阴盛而火衰者，其舌必滑而湿。”
    按这种诊舌分阴阳虚实的方法，确有经验，且容易掌握。
    《通俗伤寒论》：“凡舌起瘰而凸者，……皆属胃肠实热，枭毒内状。……若凹陷而有缺点者，其证有虚有实：实者多由于口糜，厥后舌起糜点，糜点脱去，则现凹点；由于霉毒上升者，宜去霉解毒。……虚者由胃阴中竭，……气陷则凹。”
    “凡舌苔糙者多秽浊，粘者多痰涎，固已。惟厚腻与厚腐，尤宜明辨。厚腻者固多食积，亦有湿滞。……若厚腐虽多由胃液腐败，然有脓腐霉腐之别：如舌上生脓腐苔，白带淡红，粘厚如疮中之脓，凡内痈最多此证。肺痈、肠痈多白腐苔；胃痈多黄腐苔；肝痈、腰痈多紫黑腐苔；下疳结毒仍多白腐苔。若霉腐苔，满舌生白衣如霉苔，或生糜点如饭子样，……多见于湿温、温毒、伏暑、赤痢、梅毒、疳积等证。……无论白腐、黄腐，其病总多不治。”
    《伤寒绪论》：“传经热邪，舌苔由白而黄，由黄而灰而黑。”    ，
    6·2·1·3  目部部分

    《通俗伤寒论》：“观两目法：《内经》云，五脏六腑之精皆上注于目，目系则上人于脑，脑为髓海，髓之精为瞳子。凡病至危，必察两目，视其目色以知病之存亡也。故观目为诊法之首要。凡开目欲见人者阳证，闭目不欲见人者阴证。目瞑者鼻将衄，目暗者肾将枯。目白发赤者血热，目白发黄者湿热。目眵多结者肝火上盛，目睛不和者热蒸脑系。目光炯炯者燥病，燥甚则目无泪而干涩；目多昏蒙者湿病，湿甚则目珠黄而眦烂。眼胞肿如卧蚕者水气，眼胞上下黑色者痰气。怒目而视者肝气盛，横目斜视者肝风动。阳气脱者目不明，阴气脱者目多瞀。目清能识人者轻；睛昏不认人者重，阳明实证可治，少阴虚证难治。目不了了，尚为可治

之候；两目直视，则为不治之疾。热结胃腑，虽日中亦谵语神昏，目中妄有所见；热人血室，惟至夜则低声自语，目中如见鬼状。瞳神散大者元神虚散，瞳神缩小者脑系枯结。目现赤缕，

面红娇艳者，阴虚火旺；目睛不轮，舌强不语者，元神将脱。凡目有眵有泪，精彩内含者，为有神气，凡病多吉；无眵无泪，乌珠色蓝，乌珠色滞，精彩内夺，及浮光外露者，皆为无神气，凡病多凶。凡目睛正圆，及目斜视上视，目瞪目陷，皆为神气已去，病必不治；惟目睛微定，暂时即转动者痰，即日直视斜视上视，移时即如常者，亦多因痰闭使然，又不可竟作不治论。”
  6·2．1·4鼻部部分    ·
  《素问·五藏别论》：“五气人鼻，藏于心肺，心肺有病，而鼻为之不利也。”
  《金匮要略》：“鼻头色青，腹中痛，苦冷者死。鼻头色微黑者，有水气；色黄者，胸上有寒；色白者，亡血也；设微赤非时者死。”
    6·2．1·5  口唇部分
    《证治准绳》：“凡口唇焦干为脾热，焦而红者吉，焦而黑者凶。唇口俱赤肿者，热甚也；唇口俱青黑者，冷极也。……口噤难言者，痉风也。……若唇青舌卷，唇吻反青，环口黧黑，口张气直，口如鱼口，口唇颤摇不止，气出不返，皆不治也。”
    《望诊遵经》：“唇赤而吐者，胃热也。唇色赤黑者，胃中热也。……唇色娇红，洒淅寒热喘咳者，肺之虚热也。……小儿唇红厚者，脾胃健，易养也。妇人唇红厚者，冲脉盛，易产也。唇淡白者，虚也；唇惨白而吐者，胃虚也。……妊娠唇白者，血不足，产或难也。……唇口青白而黑者，寒也。……卒厥唇口青者，身冷，为人脏即死；身温汗自出，为人腑即愈也。”

6·2·2  闻    诊
6·2·2．1  辨声音以诊断外感内伤
李东垣《东垣十书·内外伤辨·辨气少气盛》：“外伤风寒者，心肺元气初无减损，又添邪气助之，使鼻气壅塞不利，面赤。不通其鼻，中气不能出，并从口出，但发一言，必前轻而后重，其言高，其声壮厉而有力。是以伤寒则鼻干无涕，面壅色赤，其言前轻后重，其声壮厉而

有力者，乃有余之验也。伤风则鼻流清涕，其声嗄，其言响如从瓮中出，亦前轻而后重，高扬而有力，皆气盛有余之验；内伤饮食劳役者，心肺之气先损，为热所伤；热既伤气，四肢无力以动，故口鼻皆少气，上喘，懒语，人有所问，十不欲对其一，纵勉强答之，其气亦怯，其声亦低，是其气短少不足之验也。”
    6·2·2·2  辨声
    《通俗伤寒论》：“声虽发于肺，实发自丹田。其轻清重浊，虽由基始，要以不异平时为吉。而声音清朗如常者，形病气不病也。始病即气壅声浊者，邪干清道也。病未久而语声不续者，其人中气本虚也。脉之呻吟者，痛也。言迟者，风也。多言者，火之用事也。声如从室中言者，中气之湿也。言而微，终日乃复言者，正气夺也；衣被不敛，言语善恶；不避亲疏者，神明之乱也。出言懒怯，先重后轻者，内伤元气也。出言壮厉，先劲后重者，外感客邪也。攒眉呻吟者，头痛也。噫气以手抚心者，中脘痛也。呻吟不能转身，坐而下一脚者，腰痛也。摇头以手扪腮者，齿颊痛也。呻吟不能行步者，腰脚痛也。诊时吁气者，郁结也。摇头而言者，里痛也。形羸声哑者，劳瘵，咽中有肺花疮也。暴哑者，风痰伏火，或怒喊哀号所致也。语言蹇涩者，风痰也。诊时独言独语，不知首尾者，思虑伤神也。伤寒坏病，声哑，唇口有疮者，狐惑也。平人无寒热，短气不足以息者，痰火也。此皆闻证之大要也。”
  6·2·2·3五脏五声五音
  《医宗金鉴·四诊心法要诀》引[注)：“五脏各有正声，以合于五音也。女n、舌居中，发音白喉出者，此宫之正音也。其声极长、极下、极浊，有沉洪雄厚之韵，属土，人通于脾。开口张噪声，音自口出者，此商之正音也。其声次、长次、下次浊，有铿锵清肃之韵，属金，人通于肺。撮口而发，音自唇出者，此羽之正音也。其声极、短极、高极清，有柔细尖利之韵，属水，人通于肾。以舌点齿成音者，乃征之正音也。其声次、短次、高次清，有抑扬咏越之韵，属火，人通于心。内缩其舌而成音者，乃角之正音也。其声长短高下清浊相和，有条畅中正之韵，属木，人通于肝。此五脏不病之常声也。”
  6·2·2·4五声候五脏之病    ，
  张景岳《类痉》：“怒则呼叫，肝之声也。喜则发笑，心之声也。得意则歌，脾之声也。悲

哀则哭，肺之声也。气郁则呻吟，肾之声也。”
唐容川《中西汇通医经精义》：“肝在声为呼，叫呼也。肝气太胜，和长之音变为叫呼，狂澹之类是也。心在声为笑，心志喜，故发声为笑。脾在声为歌，脾主尽，思而得之，则发为歌。颠狂自歌，脾绝亦歌。肺在声为哭，商声也，主秋令，发哀伤之声，故哭。肾在声为呻，呻，伸电。肾气在下，故声欲太息而伸出之。”
    6．2·2·5  户气    ．    ·
    戴天章《瘟疫明辨》：“风寒气从外收敛人内，病无臭气触人；间有作臭气者，必待数日转阳明腑证之时，亦只作腐气．，不作尸气。瘟疫气从中蒸达于外，病即有臭气触人，轻则盈于床帐，重则蒸然一室，且专作尸气，不作腐气。以人身脏腑、气血、津液，得生气则香，得败气则臭。瘟疫，败气也。人受之，自脏腑蒸出于肌表，气血津液，逢蒸而败，因败而溢，溢出有盛衰，充塞有远近也。……若瘟疫乃天地之杂气，非臊、非腥、非焦、非腐，其触人不可名状，非鼻观精者，不能辨之。
                           
                       6·2·3   问 诊
6·2·3．1  问病
    喻嘉言《医门法律·问病论》：“医，仁术也。仁人君子，必笃于情；笃于情，则视人犹己，问其所苦，自无不到之处。古人闭户塞牖，系之病者，数问其情，以从其意。诚以得其欢心，

则问者不觉烦，病者不觉厌，庶可详求本末，而治无误也。……饮食起居，失时过节；忧愁恐惧，荡志离魂；所喜所恶，气味偏殊；所宜所忌，禀性迥异；不问何以相体裁方耶!所以人国问俗，人家问讳，上堂问礼，临病人问所便，便者，问其居处动静阴阳寒热性情之宜。如问其为病热，则便于用寒；问其为病寒，则便于用热之类，所谓顺而施之也。人多偏执己见，逆之则拂其意，顺之则加其病，莫如之何。然苟设诚致问，明告以如此则善，如彼则败，谁甘死亡，而不降心以从耶!至于受病情形，百端难尽。如初病口大渴，久病口中和．，若不问而概以常法治之，宁不伤人乎?如未病素脾约，才病忽便利，若不问而计日以施治，宁不伤人乎?如未病先有痼疾，已病重添新患，若不问而概守成法治之，宁不伤人乎?如疑难证，着意对问，不得其情，他事间言，反呈真面，若不细问，而急遽妄投，宁不伤人乎?”    ．
    6·2·3·2  诊病须察阴脏阳脏
    程芝田《医法心传·诊病须察阴脏阳脏论》：“凡人阴脏、阳脏、平脏，本性使然。如素系阴脏者，一切饮食必喜热物，偶食生冷，腹中即觉凝滞不爽；大便一日一度，决不坚燥，甚则稀溏，食不消化。若系阳脏者，一切饮食必喜寒冷，偶食辛热之物，口中便觉干燥，甚则口疮咽痛；大便数日一次，必然坚硬，甚则燥结。临证先当询问，再辨其病之阴阳。阳脏所廊之病，阳者居多；阴脏所感之病，阴者居多。不独杂病，伤寒亦然。如《医宗金鉴》治伤寒法，以寒化热化分理，以阳脏者多热化，阴脏者多寒化也。故阳脏患伤寒，温表之剂不可过用，凉攻之剂

不妨重用也；阴脏患伤寒，温表之药不妨重投，凉攻之方不宜过剂也。……阳脏者阴必虚，阴虚者多火；阴脏者阳必虚，阳虚者多寒故也。《内经》云：‘阳虚者阴必凑之，阴虚者阳必凑之。此之谓也。至于平脏之人，或寒饮或热食，俱不妨事；即大便一日一度，不坚不溏。若患病，若系热者不宜过凉，系寒者不宜过热，至用补剂，亦当阴阳平补；若过热则伤阴，过寒则伤阳，最宜细心斟酌；此诊病用药第一要紧关头，临证时能如此体会，虽不中不远矣。”
    6·2·3·3  问证求病
    《医原·问证求病论》：“病藏于中者也，证形于外者也。工于问者，非徒问其证，殆欲即其证见，以求其病因耳。法当先问其人之平昔，有无宿疾，有无恚怒忧思，饮食喜淡喜浓，喜燥喜润，嗜茶嗜酒，大便为燥为溏。妇人问其有无胎产，月事先前后期，有无胀痛。再问其病，初起何因，前见何证，后变何证。恶寒恶热，孰重孰轻。有汗无汗，汗多汗少，汗起何处，汗止何处。口淡口苦，渴与不渴，思饮不思饮，饮多饮少，喜热喜凉。思食不思食，能食不能食，食多食少，化速化迟。胸心胁腹，有无胀痛。二便通涩，大便为燥为溏，小便为清为浊，色黄色淡。种种详诘，就其见证，审其病因，方得轩岐治病求本之旨，岂徒见痰治痰，见血治血而已哉!”

                      6·2·4  切    诊
6·2·4．1  诊脉须知胃气    ·
    张景岳《景岳全书·脉神章·胃气解》：“凡诊脉须知胃气。如经曰：‘人以水谷为本，故
人绝水谷则死，脉无胃气亦死。’又曰：‘脉弱以滑，是有胃气。’又曰：‘邪气来也紧而疾，谷气来也徐而和。又曰：“五味人口，藏于胃以养五脏气，是以五脏六腑之气味，皆出于胃而变见于气口。是可见谷气即胃气，胃气即元气也。夫元气之来，力和而缓；邪气之至，力强而峻。
高阳生曰：‘阿阿软若春杨柳。’此是脾家脉，四季即胃气之谓也。故凡诊脉者，无论浮沉迟数，虽值诸病叠见，而但于邪脉中得兼软滑徐和之象者便是。五脏中俱有胃气，病必无害也。何也，盖胃气者正气也，病气者邪气也。夫邪正不两立，一胜则一负。凡邪气胜则正气败，正气至则邪气退矣。若欲察病之进退吉凶者，但当以胃气为主。察之之法，如今日尚和缓，明日更弦急，知邪气之愈进，邪愈进则病愈甚矣；今日甚弦急，明日稍和缓，知胃气之渐至，胃气至则病渐轻矣。即如顷刻之间，初急后缓者，胃气之来也；初缓后急者，胃气之去也。此察邪正进退之法也。至于死生之兆，亦惟从胃气为主。夫胃气中和，王于四季，故春脉微弦而和缓，夏脉微钩而和缓，秋脉微毛而和缓，冬脉微石而和缓，此胃气之常，即平人之脉也。若脉无胃气，即名真脏脉见。真脏何以当死?盖人有元气，出自先天，即天气也，为精神之父；人有胃气，出乎后天，即地气也，为血气之母。其在后天，必本先天为主持；在先天，必赖后天为滋养；无所本者死，无所养者亦死。何从验之?如但弦、但钩、但毛、但石之类，皆真脏也。此以孤脏之气独见，而胃气不能相及，故当死也。且脾胃属土，脉本和缓；土惟畏木，脉则弦强。凡脉见弦急者，此为土败木贼，大非佳兆。若弦急之微者，尚可救疗；弦急之甚者，胃气其穷
  6·2·4·2  五脏四时平病死脉(以胃气为本)
    《医原·切脉源流论》：“夫脉之大原，缘于胃气。经曰：‘五藏皆禀气于胃。藏气不能自
至于手太阴，必因胃气乃至于手太阴。若邪气胜，精气衰，胃气不能与之俱至于手太阴，故真藏之气独见。独见者，病胜藏也；病胜藏曰死。’又曰：‘四时百病，胃气为本。人无胃气曰逆，逆者死。’若是者，胃气顾不重哉!然推胃气之原，又生于谷气。经曰：‘食气人胃，浊气(即谷气)归心，淫精于脉。脉气流经(十二经)，经气归于肺。肺朝百脉，输精于皮毛，毛脉(即肺脉)合精，行气于府(六腑)。府精神明(六腑精气神明)，留于四脏。气归于权衡，权衡以平(肺主治节，分布气化，以得其平)，气口成寸，以决死生。’又曰：‘得谷者昌，绝谷者亡。审是，谷气不又为胃气之本乎!曰，胃气脉何如?曰，胃气脉和柔轻缓，匀净分明，三部九候，皆要如此，中候尤重，非仅诊于右关一部已也。经曰：‘春胃微弦曰平。’胃而微弦者，轻虚而滑，端直以长，如循嫩竹竿梢之象。‘弦多胃少曰肝病。’弦多胃少者，滑硬弹指，如循长竿者然。其气来实而长，此谓太过，病在外；其气来不实而微，此谓不及，病在中。太过则令人善怒，忽忽眩冒巅疾；不及则令人胸痛引背，两胁胀满。‘但弦无胃曰死。’但弦无胃者，中外急劲，如按弓弦，如循刀刃，此真肝脉见也。色青白不泽，毛折乃死。‘夏胃微钩曰平。’胃而微钩者，圆满滑利，来盛去衰，如连珠，如循琅歼(美玉)。‘钩多胃少曰心病。’钩多胃少者，啄啄连属，其中微曲，有急促相仍之象。其气来盛去亦盛，此谓太过，病在外；其气来不盛去反盛，此谓不及，病在中。太过则令人身热肤痛，为浸淫(蒸热)；不及则令人烦心，上见咳唾，下见气泄。‘但钩无胃曰死。’但钩无胃者，前曲后居。前曲者，轻取则坚强而不柔；后居者，重取则牢实而不动(坚且滞)。如操革带之钩，全失冲和之气，此真心脉见也。色赤黑不泽，毛折乃死。长夏胃微软弱曰平。’胃而微软弱者，和柔轻缓，匀净分明，如鸡践地，从容不迫。‘弱多胃少曰脾病。弱多胃少者，轻疾不缓，如鸡举足者然。太过则令人四肢不举(湿胜)，不及则令人九窍不通(经曰：“脾藏者土也，孤藏以灌溉四傍者也。”今不能灌溉，故不通)，名曰重强(脏气皆不和顺)。‘但代无胃曰死。’但代无胃者，弱而乍数乍疏，如乌之喙，坚锐不柔，代而中止，如屋之漏，点滴不匀，又或如水之流，去而不返，此真脾脉见也。色黄青不泽，毛折乃死。秋胃微毛日平。胃而微毛者，厌厌聂聂，如众苗齐秀者然；轻浮和缓，如落榆荚者然。‘毛多胃少曰肺病。’毛多胃少者，不上不下，往来涩滞，或如循鸡羽，轻浮而虚。其气来毛而中央坚，两傍虚，此谓太过，病在外；其气来毛而微，此谓不及，病在中。太过则令人气逆而背痛；不及则

令人喘，呼吸少气而咳，上气见血，下(指气下)闻病音(呻吟)。‘但毛无胃曰死。’但毛无胃者，如物之浮，空虚无根，如风吹毛，轻散无绪，此真肺脉见也。色白赤不泽，毛折乃死。冬胃微石日平。’胃而微石者，喘喘累累，沉而圆实流利，乃阴中藏阳之象。‘石多胃少曰肾病。石多胃少者，坚搏牵连，如引葛然。其气来如弹石，此谓太过，病在外，其去如数者(如数者，动止急促，有似紧数，愈虚则愈数，乃真阴亏损之象，原非阳强实热之数)，此谓不及，病在中。太过则令人解协(寒不寒，热不热；弱不弱，壮不壮)，脊脉痛而少气，不欲言；不及则令人心悬如病饥，渺中清(侠脊两傍空软处名渺。清，冷也)，脊中痛，少腹满，小便变。‘但石无胃曰死。但石无胃者，散乱而劲，如夺索，如弹石，此真肾脉见也。色黑黄不泽，毛折乃死。凡此皆面兼二色者，五行相克之道也。皆曰不泽者，阴液消亡，色由无光而无体也。皆曰毛折乃
死者，肺之化源绝也。草木之枯萎也，先本实而后枝叶，其即毛折不泽之义也夫。”
  6·2·4·3  论四时五脏之脉
 林之翰《四诊抉微》引张石顽：“春脉弦，见于人迎，肝气自旺也。设反见于气口，又为土败木贼之兆；或左右关虽弦而小弱不振，是土衰木萎。法当培土荣木，设用伐肝之剂，则脾土愈困矣。或肝病证剧，六部绝无弦脉，是脉不应病，亦不可治。举此以为诸脉之例，不独肝脏为然也。夏脉钩，见于左寸，包络之火自旺也。或并见于右寸，火乘金位也。脾脉缓，诸部皆缓，而关部独盛，中宫湿热也；诸部皆缓，寸口独滑，鬲上有痰也；诸部皆缓，两尺独显弦状，岂非肝肾虚寒，不能生土之候乎!肺脉毛，昔人以浮涩而短为平脉，意谓多气少血，脉不能滑，不知独受营血之先，营行脉中之第一关隘，若肺不伤燥，必无短涩之理，即感秋燥之气，亦肺病耳，非肺气之本燥也。若诸部皆毛，寸口独不毛者，阳虚浊阴用事，兼挟痰气于上也；诸部不毛，气口独毛者，胃虚不能纳食，及为泄泻之征也。肾脉石，若诸脉不石，左寸独石者，水气凌心之象；右关独石者，沉寒伤胃之象也。”
    6·2·4·4  指法总义
    《重订诊家直诀》：“诊脉之指法，见于经论者：曰举、曰按、曰寻、曰推、曰初持、曰久按、曰单持、曰总按。无求子消息七法：曰上竟、下竟，曰内推、外推，曰浮按、中按、沉按。更有侧指法、挽指法、辗转指法、俯仰指法；举而复按、按而复举，是操纵指法。若是者，皆有旧论可考也。至于私心所创获，与得诸益友所训示者，则又有移指法、直压指法。夫脉有四科，位数形势而已。位者，浮沉尺寸也；数者，迟数促结也；形者，长短、广狭、厚薄、粗细、刚柔，犹算学家之有线面体也；势者，敛舒、伸缩、进退、起伏之有盛衰也。势因形显，敛舒成形于广狭，伸缩成形于长短，进退成形于前后，起伏成形于高下，而盛衰则贯于诸势之中以为之纲者也。此所谓脉之四科也。指法即由此而辨，曰举按以诊高深也；曰上下以诊长短也；曰寻推以诊广狭厚薄曲直也；曰初持久按，以诊迟数滑涩止代也；曰单持总按，以诊去来断续也。病者气口处骨肉不平，须用侧指法；病者不能平臂而侧置，须用挽指法。俯仰者，三指轻重相畸也；辗转者，一指左右相倾也；操纵者，举按迭用，以察根气之强弱，《难经》所谓按之软，举指来疾者此也。惟三指总按，拦度三关，三指缝中各有其隙，若三部脉形不同，如寸涩尺滑，前小后大，即无由得其接续之真迹。昔有同学示移指法，如先诊三关，再略退半部，以食指加于寸关之交，中指加于关尺之交，终以有隙而其真不见。后乃自创一指直压之法，以食指直压三关，而真象进露矣。小儿脉位狭小，以食指拦度脉上，而辗转以诊之。”


    6·2·4·5  诊脉须注意上下来去至止
滑伯仁《诊家枢要》：“察脉须识上下来去至止六字，不明此六字，则阴阳虚实不别也。上者为阳，来者为阳，至者为阳；下者为阴，去者为阴，止者为阴也。上者，自‘尺部上于寸口，阳生于阴也；下者，自寸口下于尺部，阴生于阳也；来者，白骨肉之分而出于皮肤之际，气之升也；去者，自皮肤之际而还于骨肉之分，气之降也。应曰至，息曰止也。
按  滑氏的“六字”名言，历代医家一致认为“探得诊家之要”。以此辨阴阳，确是诊脉的纲要。
    “上下，指从尺至寸脉气的贯通，启示我们不能单诊一部脉，应注意寸、关、尺三部之间的情况，如《伤寒论·平脉法》说：“寸脉下不至关为阳绝，尺脉上不至关为阴绝。”
    “来去”，指脉搏的升降。升降不迫，从容调匀，是无病的脉象。来疾去徐，是上实下虚
(或内虚外实)；来徐去疾，是上虚下实(或外虚内实)。
“至止”，指诊各部脉之至和止的久暂。“至”诊各部脉之至于上的久暂；“止”诊各部脉之止于下的久暂。至于上的久暂，可以审真阳的盛衰，以辨真阴的强弱；止于下的久暂，可以审真阴的盛衰，以辨真阳的强弱。


    总之，诊脉除注意脉象之外，应注意上下、来去，至止，以了解真阴真阳的强弱盛衰，这样对疾病就有深一步的了解。吴鹤皋说：“脉有上下，是阴阳相生，病虽重不死；脉有来去，是表里交泰，病虽重必起。脉无上下、来去，死无日矣。”
    6·2·4．6  论外感内伤的脉诊
    《通俗伤寒论》何廉臣按：“每临一证，六脉皆动，须先明其何部之脉无病，然后一一比较，乃知其何经有病。如诊外感时病，执定浮沉以辨其寸关尺?盖初感由于经络，病在表，轻者寸浮盛，重者关尺亦浮盛；迨传人里生内热，则沉部盛矣。病在上则见于寸，病在中则见于关，病在下则见于尺。又诊内伤杂证，执定寸关尺以辨其浮沉。盖初病即分脏腑，其脉各见于本位，病在腑则本部浮，病在脏则本部沉。迨日久有腑病而连引脏者，有脏病而伤及腑者，有数经兼病者，皆按部而察其浮沉。”
  6·2·4·7论感证的脉诊
  《通俗伤寒论》何廉臣按：“六经感证：浮为风，紧为寒，虚为暑，濡为湿，涩为燥，洪为火。前哲皆以此为依据。然余历所经验，亦难尽拘。假如风，无定体者也；兼寒燥者紧数而浮，兼暑湿者濡缓而浮。暑湿挟秽之气，多从口鼻吸受，病发于内，脉多似数似缓，或不浮不沉而数；甚或濡缓模糊，至数不清。即燥证亦无定体，上燥主气，脉右浮涩沉数；下燥主血，脉左细弦而涩。火则无中立者也，六气多从火化。火化在经在气分，脉必洪盛。化火人胃腑，与渣滓相搏，脉必沉实而小，或沉数而小；甚或沉微而伏。实而小，微而伏，皆遏象也。迨里邪既下，脉转浮缓而不沉遏，日内必得汗解。若汗后脉仍沉数者，邪未尽也；汗后脉转浮躁者，邪胜正也。汗后必身凉脉静，乃为邪尽。夫静者，沉细之谓，然脉虽沉细，而至数分明-，与暑湿之涩滞模糊者不同。数日内进食虚回，则脉转圆浮矣。至若温病疫证，则又不同。温病有风温、湿温、温热、温燥、温毒之各异。风温之脉，脉必右大于左，左亦盛躁，尺肤热甚。湿温之脉，右濡而弱，左小而急。温热之脉，尺寸俱浮，浮之而滑，沉之散涩。温燥之脉，右多浮涩沉散，左多浮弦搏指。温毒之脉，脉多浮俱盛，愈按愈甚。疫证虽多，不外阳毒阴毒。阳毒则血必实热，脉多右手洪搏，左则弦数盛躁；阴毒则气多虚寒，脉多微软无力，甚则沉微似伏，或浮大而散。病初虽由外而受，成证必由内而发。此六淫感证及一切疫证，脉象之异如此。”
    6·2·4·8  脉症顺逆    
    《景岳全书·脉神章》说：“凡内出不足之证，忌见阳脉，如浮、洪、紧、数之类是也；外人有余之病，忌见阴脉，如沉、细、微、弱之类是也。如此之脉，最不易治。
    “凡暴病脉来浮洪数实者为顺，久病脉来微缓软弱者为顺。若新病而沉微细弱，久病而
浮洪数实者，皆为逆也。凡脉证贵乎相合，设若证有余而脉不足，脉有余而证不足，轻者亦必

延绵，重者即危亡之兆。
    “凡元气虚败之证，脉有微极欲绝者，若用回阳救本等药，脉气徐徐渐出渐复者，乃为佳兆。若陟然暴出，忽如复元者，此假复也，必于周日之后复脱如故……若各部皆脱，而惟胃

脉独存者，犹可冀其万一。”
    6·2·4·9  舍脉从症或舍症从脉    
何梦瑶在《医碥》中说：“凡脉证不相合，必有一真一假，须细辨之。如外虽烦热，而脉见微弱者，必虚火也；腹虽胀满，而脉见微弱者，必胃虚也。虚火、虚胀，其堪攻乎?此宜从脉之真虚，不从证之假据也。其有本无烦热，而脉见洪数者，非火邪也；本无胀滞，而脉见弦强者，非内实也。无热无胀，其堪泻乎?此宜从证之真虚，不从脉之假实也。如寒邪内伤，或食停气滞，而心腹急痛，以致脉道沉伏，或促或结，此以邪闭经络而然。既有痛胀等实证可据，则脉之虚乃假虚，当从证不从脉。又若伤寒四肢厥逆、寒战，而脉见数滑，此由内热格阴。何以知之?以病由传经渐致，并非直中阴经，从无热证转寒之理。既有数滑之脉可据，则外证之虚为假虚，亦从脉不从证也。”    


    6·2·4·10  按诊
    俞根初：《通俗伤寒论》说：“内经云：胸腹者，脏腑之郭也。考其部位层次，胸上属肺，胸膺之间属心，其下有一横膈，绕肋骨一周。膈下属胃。大腹与脐属脾。脐四围又属小肠。脐下两腰属肾。两肾之旁及脐下，又属大肠。膀胱亦当脐下，故脐下又属膀胱。……小腹两旁谓之少腹，乃血室之边际，属肝。少腹上连季胁，亦属肝。季胁上连肋骨，属胆。……故胸腹为五脏六腑之宫城，·阴阳气血之发源，若欲知其脏腑何如，则莫如按胸腹，名曰腹诊。其诊法宜按摩数次，或轻或重，或击或仰，以察胸腹之坚软，拒按与否，并察胸腹之冷热，灼手与否，

以定其病之寒热虚实。又如轻手循抚，自胸上而脐下，知皮肤之润燥，可以辨寒热；中手寻扪，问其痛不痛，以察邪气之有无；重手推按，察其硬否，更问其痛否，以辨脏腑之虚实，沉积之何如。……惟左乳下虚里脉，脐间神任脉，其中虚实，最为生死攸关。……肝病须按两胁。两胁满实而有力者肝平尹两胁下痛引小腹者肝郁；男子积在左胁下者属疝气；女子块在右胁下者属瘀血；两胁空虚，按之无力者为肝虚；两胁胀痛，手不可按者为肝痈。……凡满腹痛喜按者属虚，拒按者属实，喜暖手按抚者属寒，喜冷物按放者属热。按腹而其热灼手，愈按愈甚者伏热；按腹而其热烙手，痛不可忍者内痈。……惟虫病按腹有三候，腹有凝结如筋而硬者，以指久按，其硬移他处，又就所移者按之，其硬又移他处，或大腹，或脐旁，或小腹，无定处，是一候也。右手轻轻按腹，为时稍久，潜心候之，有物如蚯蚓蠢动，隐然应手，是二候也。高低凸凹，如畎亩状，熟按之，起伏聚散，上下往来，浮沉出没，是三候也。……水肿胀满症，按之至脐，脐随手移左右，重手按之近乎脊，失脐根者必死。……然按胸必先按虚里，按之微动而不应者，宗气内虚；按之跃动而应衣者，宗气外泄；按之应手，动而不紧，缓而不急者，宗气积于膻中也，是为常；按之弹手，洪大而搏，或绝而不应者，皆心胃气绝也，病不治；虚里无动脉者必死；即虚里搏动而高者，亦为恶候，孕妇胎前症最忌，产后三冲症尤忌，虚损痨瘵症，逐日动高者切忌；惟猝惊疾走大怒后，或强力而动肢体者，虚里脉动虽高，移时即如平人者不忌”。

                      6·2·5  八    纲
寒热真假《景岳全书·卷一·寒热真假》
关于假热，张景岳说：“假热者，水极似火也。凡病伤寒或患杂证，有其素禀虚寒，偶感邪气而然者；有过于劳倦而致者；有过于酒色而致者；有过于七情而致者；有原非火证，以误服寒凉而致者。凡真热本发热，而假热亦发热，其证则亦为面赤躁烦，亦为大便不通，小便赤涩，或为气促，咽喉肿痛，或为发热，脉见紧数等证。昧者见之，便认为热，妄投寒凉，下咽必毙。不知身虽有热，而里寒格阳，或虚阳不敛者，多有此证。但其内证则口虽干渴，必不喜冷，即喜冷者饮亦不多；或大便不实；或先鞭后溏；或小水清频；或阴枯黄赤；或气短懒言；或色黯神倦。或起倒如狂，而禁之则止，自与登高骂詈者不同，此虚狂也。或斑如蚊迹而浅红细碎，自与紫赤热极者不同，此假斑也。、凡假热之脉，必沉细迟弱，或虽浮大紧数而无力无神，此乃热在皮肤，寒在脏腑，所谓恶热非热，实阴证也。凡见此内颓内困等证，而但知攻邪，则无有不死，急当……填补真阳以引火归原，但使元气渐复，则热必退藏而病自愈。……故凡

见身热脉数，按之不鼓击者，此皆阴盛格阳，即非热也。
    关于假寒，他说：“假寒者，火极似水也。凡伤寒热甚，失于汗下，以致阳邪亢极，郁伏于内，则邪自阳经传人阴分，故为身热发厥，神气昏沉，或时畏寒，状若阴证。凡真寒本畏寒，而

假寒亦畏寒，此热深厥亦深，热极反兼寒化也。大抵此证必声壮气粗，形强有力；或唇焦舌黑，口渴饮冷，小便赤涩，大便秘结；或因多饮药水，以致下利纯清水，而其中仍有燥粪及矢气

极臭者。察其六脉必皆沉滑有力，此阳证也。……若杂证之假寒者，亦或为畏寒，或为战栗，此以热极于内，而寒侵于外，则寒热之气两不相投，因而寒栗。此皆寒在皮肤，热在骨髓，所谓恶寒非寒，明是热证。但察其内证，则或为喜冷，或为便结，或小水之热涩，或口臭而躁烦，察其脉必滑实有力。凡是此证，即当以凉膈芩连之属，助其阴而清其火，使内热既除，则外寒自伏，所谓水流湿者，亦此义也。故凡身寒厥冷，其脉滑数，按之鼓击于指下者，此阳极似阴，即非寒也。”
程钟龄《医学心悟·寒热虚实表里阴阳辨》：“病中有热证而喜热饮者，同气相求也；有寒证而喜冷饮，却不能饮者，假渴之象也。有热证而大便溏泻者，挟热下利也；有寒证而大便反硬者，名曰阴结也。有热证而手足厥冷者，所谓热深厥亦深，热微厥亦微是也；有寒证而反烦燥欲坐卧泥水之中者，名曰阴躁也。有有汗而为实证者，热邪传里也；有无汗而为虚证者，津液不足也。有恶寒而为里证者，直中于寒也；有恶热口渴而为表证者，温热之病自里达表

    6·2·6  辨    证
张元素《脏腑虚实标本用药式》：肝藏血，属木，胆火寄于中，主血，主目，主筋，主呼，主怒。本病：诸风眩运，僵卧强直，惊痫，两胁肿痛，胸肋满痛，呕血，小腹疝痛痃瘕，女人经病。标病：寒热疟，头痛吐涎，目赤面青，多怒，耳闭颊肿，筋挛卵缩，丈夫癫疝，女人少腹肿痛，阴病。


    心藏神，为君火，包络为相火，代君行令，主血，主言，主汗，主笑。本病：诸热瞀瘛，惊惑，谵妄烦乱，啼笑詈骂，怔忡健忘，自汗，诸痛痒疮疡。标病：肌热，畏寒战栗，舌不能言，面赤目黄，手心烦热，胸胁满，痛引腰背肩胛肘臂。
    脾藏智，属土，为万物之母，主营卫，主味，主肌肉，主四肢。本病：诸湿肿胀，痞满噫气，大小便闭，黄疸痰饮，吐泻霍乱，心腹痛，饮食不化。标病：身体肤肿，重困嗜卧，四肢不举，舌本强痛，足大趾不用，九窍不通，诸痉项强。
    肺藏魄，属金，总摄一身元气，主闻，主哭，主皮毛。本病：诸气腋郁，诸痿喘呕，气短，咳嗽上逆，咳唾脓血，不得卧，小便数而欠，遗失不禁。标病：洒浙寒热，伤风自汗，肩背痛冷，脯臂前廉痛。
    肾藏志，属水，为天一之源，主听，主骨，主二阴。本病：诸寒厥逆，骨痿腰痛，腰冷如冰，足肪肿寒，少腹满急，疝瘕，大便闭泄，吐利腥秽，水液澄彻清冷不禁，消渴引饮。标病：发热不恶热，头眩头痛，咽痛舌燥，脊股后廉痛。
    命门为相火之原，天地之始，藏精生血，……主三焦元气。本病：前后癃闭，气逆里急，疝痛奔豚，消渴膏淋，精漏精寒，赤白浊，溺血，崩中带漏。
    三焦为相火之用，分布命门元气，主升降出入，游行天地之间，总领五脏六腑、营卫经络、内外上下左右之气，号中清之府，上主纳，中主化，下主出。本病：诸热瞀瘛，暴病暴死暴瘩，躁扰狂越，谵妄惊骇，诸血溢血泄，诸气逆冲上，诸疮疡痘疹瘤核。(按：三焦本病，上已详叙，以下“上热”至“下寒”六条，皆他脏他腑之病，诸经已载，而更详叙于此者，以三焦总领五脏六腑，营卫经络无所不贯故也。)上热则喘满，诸呕吐酸，胸痞胁痛，食饮不消，头上出汗。中热则善饥而瘦，解协中满，诸胀腹大，诸病有声i鼓之如鼓i上下关格不通，霍乱吐利。下热则暴注下迫，水液浑浊，下部肿满，小便淋沥或不通，大便闭结或下痢。上寒则吐饮食痰水，胸痹前后引痛，食已还出。中寒则饮食不化，寒胀，反胃吐水，湿泻不渴。下寒则二便不禁，脐腹冷，疝痛。标病：恶寒战栗，如丧神守，耳鸣耳聋，嗌干喉痹，诸病跗肿，疼酸惊骇，手小指次指不用。
    胆属木，为少阳相火，生发万物，，为决断之官，十一脏之主(主同肝)。本病：口苦，呕苦汁，善太息，儋儋如人将捕状，目昏不眠。标病：寒热往来，痞疟，胸胁痛，头额痛，耳痛鸣聋，瘰疬结核马刀，足小指次指不用。
    胃属土，主容受，为水谷之海。本病：噎膈反胃，中满肿胀，呕吐泻痢，霍乱腹痛，消中善饥，不消食，伤饮食，胃管当心赫两胁。标病：发热蒸蒸，身前热，身后寒，发狂谵语，咽痹，上齿痛，口眼喁斜，鼻痛，鼽衄赤鹏。    
    大肠属金，主变化，为传送之官。本病：大便闭结，泄痢下血，里急后重，疽痔脱肛，肠鸣而痛。标病：齿痛喉痹，颈肿口干，咽中如梗，鼽衄目黄，手大指次指痛，宿食发热寒栗。
    小肠主分泌水谷，为受盛之官。本病：大便水谷利，小便短，小便闭，小便血，小便自利，大便后血，小肠气痛，宿食夜热旦止。标病：身热恶寒，嗌痛颔肿，口糜耳聋。
    膀胱主津液，为胞之府，气化乃能出，号州都之官，诸病皆干之。本病：小便淋沥，或短数，或黄赤；或白，或遗失，或气痛。标病：发热恶寒，头痛，腰脊强，鼻窒，足小指不用。

                       
